Ego Walterius episcopus confirmo donationem de terra que est in villa Cueles, quam dedit mater mea Tescenda, pro remedio anime Walterii, filii Warulfi, fratris mei, qui mecum hanc donationem fecit et firmavit. Et ut hec donatio firma permaneat, nepotibus meis Walterio, Bernardo et Ottoni supradictam donationem firmare feci, in presentia Hugonis prioris et multorum fratrum Cluniacensis congregationis. S. Walterii episcopi, Warulfi. S. Hugonis prioris, Bernardi vicarii.